
సింగపూర్ : మహారాష్ట్రలో మౌలిక సదుపాయాల అభివృద్ధికి అనేక ప్రాజెక్టులను దక్షిణ కొరియా ప్రభుత్వానికి ప్రతిపాదించినట్లు ఆ రాష్ట్ర ముఖ్యమంత్రి దేవేంద్ర ఫడ్నవీస్ గురువారం చెప్పారు. సియోల్లో బుధవారం ఈ ప్రతిపాదనలు సమర్పించినట్లు తెలిపారు. నాగపూర్-ముంబై ప్రాస్పరిటీ కారిడార్, కొన్ని స్మార్ట్ సిటీ ప్రాజెక్టుల అభివృద్ధిలో భాగస్వాములు కావాలని కోరినట్లు తెలిపారు. సింగపూర్లో రెండు రోజులపాటు జరిగే పెట్టుబడిదారుల సమావేశంలో ఫడ్నవీస్ పాల్గొన్నారు.ఇన్స్టిట్యూట్ ఆఫ్ సౌత్ ఆసియన్ స్టడీస్, కాన్ఫడరేషన్ ఆఫ్ ఇండియన్ ఇండస్ట్రీస్ సంయుక్తంగా నిర్వహించిన 57వ లీ కువాన్ యీ ఎక్స్ఛేంజ్ ఫెలో లెక్చర్లో మాట్లాడిన అనంతరం ఫడ్నవీస్ మాట్లాడుతూ ఈ ప్రాజెక్టుల అభివృద్ధికి కొరియన్లతో కలిసి పని చేసేందుకు సూత్రప్రాయంగా అంగీకారం కుదిరినట్లు తెలిపారు. దక్షిణ కొరియా ఉప ప్రధాన మంత్రి, ఆర్థిక మంత్రి కిమ్ డోంగ్-యెవూన్తో చర్చలు జరిపినట్లు పేర్కొన్నారు. మహారాష్ట్రలో మౌలిక సదుపాయాల అభివృద్ధి ప్రాజెక్టుల్లో వ్యూహాత్మక భాగస్వామ్యం కోసం మహారాష్ట్ర, కొరియా ప్రభుత్వాల మధ్య ఎంఓయూ కుదిరినట్లు చెప్పారు. నాగపూర్లో టీవీ ఎల్సీడీ స్క్రీన్ కోసం ఎఫ్ఏబీ తయారీ ప్లాంటును రూ.30 వేల కోట్లతో ఏర్పాటు చేసేందుకు ట్విన్ స్టార్ - ఎల్జీతో మహారాష్ట్ర ప్రభుత్వం ఎంఓయూ కుదుర్చుకున్నట్లు తెలిపారు.

singapur : maharashtralo moulika sadupayala abhivruddhiki aneka praajektulanu dakshina koria prabhutvaaniki pratipaadinchinatlu aa rashtra mukhyamantri devendra fadnavies guruvaram cheppaaru. siollo budhavaaram ee pratipaadanalu samarpinchinatlu telipaaru. nagapur-mumbai prosperity karidar, konni smart city praajektula abhivruddhilo bhaagaswaamulu kaavaalani korinatlu telipaaru. singapurlo rendu rojulapatu jarige pettubadidaarula samavesamlo fadnavies paalgonnaaru.institute af south asian stadies, confaderation af indian industries samyuktamgaa nirvahinchina 57va lee kuwan yee extinj phelo lekcharlo matladina anantaram fadnavies maatlaadutuu ee praajektula abhivruddhiki koriyanlatho kalisi pani chesenduku suutrapraayamgaa angeekaaram kudirinatlu telipaaru. dakshina koria upa pradhaana mantri, aardhika mantri kim dong-yevoontho charchalu jaripinatlu perkonnaru. maharashtralo moulika sadupayala abhivruddhi praajectullo vyuuhaatmaka bhagaswamyam kosam maharashtra, koria prabhutvaala madhya eaoo kudirinatlu cheppaaru. nagapurlo tv elceedy screen kosam efab tayaarii plaantunu roo.30 vela kotlatho erpaatu chesenduku twin star - eljeetho maharashtra prabhutvam eaoo kudurchukunnatlu telipaaru.